परवरिश क्या है
परवरिश (Parenting) एक ऐसा व्यवहार है जिसको माता पिता अपने बच्चे पर अपनाते हैं। इस व्यव्हार के द्वारा बच्चे के सभी पहलुओं का ध्यान रखा जाता है। यह एक ऐसी क्रिया है जो बालक में बचपन से लेकर प्रौढ़ावस्था तक चलती है। इसके अंतर्गत शारीरिक, मानसिक, तथा सामजिक सभी पहलु शामिल होते हैं। हम सभी के जीवन में परवरिytoश का बहुत ही ज्यादा महत्व होता है। हमारा व्यवहार, आदतें और रहने का तरीका आदि सभी चीज़ें परवरिश के ज़रिये ही हमें मिल पाती हैं। बच्चों की परवरिश जिस प्रकार के वातावरण में होगी, बच्चे का जीवन भी उसी प्रकार का होगा। अर्थात बच्चों की मानसिक स्थिति, स्वस्थ्य, आत्मसम्मान आदि सभी उनकी परवरिश पर ही निर्भर करते हैं। बच्चों की परवरिश अलग-अलग प्रकार की होने की वजह से ही उनमें-अलग अलग गुण पाए जाते हैं। परवरिश कई प्रकार से की जाती है और उन सभी परवरिश के तरीकों को हम परवरिश की शैलियों का नाम देते हैं।